
E L Ő T E R J E S Z T É S

Sülysáp Város Önkormányzata Képviselő-testületének

2017. június 22-én tartandó munkaterv szerinti ülésére

6. napirendhez

Tárgy: A helyi termelői piac működéséről és üzemeltetéséről szóló önkormányzati rendelet módosítása
Tisztelt Képviselő-testület!
A piacfelügyelőktől az a jelzés érkezett, hogy a helyi termelői piac működéséről és üzemeltetéséről szóló 18/2014. (XI. 28.) önkormányzati rendeletben nem egyértelmű, hogy a helypénz kiszámítására megállapított díjak alkalmanként (piacnaponként) értendők. 
A rendelet egyértelműsítése alapján javasolom az előterjesztett módosítás elfogadását.
Sülysáp, 2017. június 14.

Horinka László s.k.

MELLÉKLET

Sülysáp Város Önkormányzata Képviselő-testületének
.../2017. (...) önkormányzati rendelete
a helyi termelői piac működéséről és üzemeltetéséről szóló 

18/2014. (XI. 28.) önkormányzati rendelet módosításáról
Sülysáp Város Önkormányzatának Képviselő-testülete az Alaptörvény 32. cikk (2) bekezdésében rögzített eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) 14. pontjában meghatározott feladatkörében eljárva, a vásárokról, a piacokról és a bevásárlóközpontokról szóló 55/2009. (III. 13.) Korm. rendeletben foglaltak alapján a helyi termelői piac működéséről és üzemeltetéséről a következőket rendeli el:

1. §
A helyi termelői piac működéséről és üzemeltetéséről szóló 18/2014. (XI. 28.) önkormányzati rendelet 4. § (2) bekezdésében az „A helypénz összege a vásárlói útvonalak mentén elfoglalt árusítási hossz alapján kerül megállapításra a 2. mellékletben foglalt egységárak alapján.” szövegrész helyébe az „A helypénz összege a vásárlói útvonalak mentén elfoglalt árusítási hossz alapján kerül megállapításra a 2. mellékletben foglalt egységárak figyelembe vételével, melyek alkalmanként (piacnaponként) értendők.”  
2. §
E rendelet a kihirdetését követő napon lép hatályba, majd az azt követő napon hatályát veszti.
Sülysáp, 2017. június 22.

Horinka László
dr. Tóth Krisztina

